

           R O M Â N I A                                                                                                                          PROIECT                                                                                                                                                                                                                                               
            JUDEŢUL TIMIS                                                                                              

            CONSILIUL LOCAL AL ORAȘULUI DETA

H O T Ă R Â R E A
privind aprobarea încheierii unui acord de parteneriat între UAT Oraș Deta și UAT Comuna Banloc, în vederea depunerii pentru finanțare în cadrul COMPONENȚEI C10 - Fondul Local, Axa de intervenție I.1 – Mobilitate urbană durabilă, Investiția I.1.1 - Înnoirea parcului de vehicule destinate transportului public (achiziția de vehicule nepoluante), apelul de proiecte PNRR/2022/C10 - I.1.1 a proiectului „Realizarea transportului public electric în Orașul Deta și zona periurbană”.
Analizând temeiurile juridice, respectiv:

a) art. 89 alin. (8) și art. 129 alin. (2) lit. c), alin. (7) lit. b) din Codul Administrativ, cu modificările și completările ulterioare;
b) Ghidului specific - Condiții de accesare a fondurilor europene aferente PNRR în cadrul apelurilor de proiecte PNRR 2022/C10 Componenta C10-Fondul Local;

c) art. 4. art. 16 alin. (2) și alin. (5), art. 17 alin. (1) lit. g) din Legea nr. 92/2007 a serviciilor publice de transport persoane în unitățile administrativ-teritoriale, cu modificările și completările ulterioare;

d) art. 8 alin. (3) lit. c ) din  Legea  nr. 51/2006 a serviciilor comunitare de utilități publice, republicată, cu modificările și completările ulterioare; 

e) art. 431 alin. (4) din Legea nr. 350/2001 privind amenajarea teritoriului și urbanismul, cu modificările și completările ulterioare.
Ținând cont de:

a) referatul de aprobare al Primarului orașului Deta, nr. 4595/10.05.2022, în calitatea sa de inițiator;

b) raportul Compartimentului Dezvoltare economico – socială, prognoze și analize din cadrul Aparatului de specialitate al Primarului orașului Deta, înregistrat sub nr. 4599/10.05.2022 prin care se propune aprobarea încheierii unui acord de parteneriat între UAT Orașul Deta și UAT Comuna Banloc, în vederea depunerii pentru finanțare în cadrul COMPONENTEI C10 - Fondul Local, Axa de intervenție I.1 – Mobilitate urbană durabilă, Investiția I.1.1 - Înnoirea parcului de vehicule destinate transportului public (achiziția de vehicule nepoluante), apelul de proiecte PNRR/2022/C10 - I.1.1, a proiectului „Realizarea transportului public electric în Orașul Deta și zona periurbană”;
c) avizul consultativ al  Comisiei Urbanism a Consiliului local,

În temeiul art. 139 și art. 196, alin. (1), litera a) din O.U.G. nr. 57/2019 privind Codul Administrativ, cu modificările și completările ulterioare.
Consiliul local al orașului Deta adoptă prezenta hotărâre:
Art.1. Aprobă încheierea unui acord de parteneriat între UAT Oraș Deta și UAT Comuna Banloc, în vederea depunerii pentru finanțare în cadrul COMPONENȚEI C10 - Fondul Local, Axa de intervenție I.1 – Mobilitate urbană durabilă, Investiția I.1.1 - Înnoirea parcului de vehicule destinate transportului public (achiziția de vehicule nepoluante), apelul de proiecte PNRR/2022/C10 - I.1.1, a proiectului „Realizarea transportului public electric în Orașul Deta și zona periurbană” , prevăzut în Anexa care face parte integrantă din prezenta hotărâre.

Art.2. Împuternicește Primarul Orașului Deta, domnul Petru Roman, să semneze acordul de parteneriat   prevăzut la art. 1 din prezenta hotărâre.

Art.3. Prezenta hotărâre se comunică, prin intermediul secretarului general al orașului, în termenul prevăzut de lege:
- Instituției Prefectului - Județul Timiş;

- Primarului orașului Deta;

- Compartimentului Administrație publică locală, protocol;
- Compartimentului Dezvoltare economico – socială, prognoze și analize;
- UAT Comuna Banloc;
- prin publicare pe site-ul Primăriei orașului Deta www.detatm.ro - Monitorul Oficial Local.

